COM7 บวก 3% โบรกแนะ “ซื้อ” เป้า 47 บ. ลุ้นกำไร Q4 ออลไทม์ไฮ
COM7 บวก 3% จับตาไตรมาส 4/65 กำไรออลไทม์ไฮอีกครั้ง รับยอดขายไอโฟน 14 และการขยายสาขาเพิ่ม โบรกแนะ “ซื้อ” ราคาเป้าหมาย 47 บ.
COM7 บวก 3% จับตาไตรมาส 4/65 กำไรออลไทม์ไฮอีกครั้ง รับยอดขายไอโฟน 14 และการขยายสาขาเพิ่ม โบรกแนะ “ซื้อ” ราคาเป้าหมาย 47 บ.
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 15:00 น. อยู่ที่ระดับ 32 บาท บวก 1 บาท หรือ 3.23% สูงสุดที่ระดับ 32.25 บาท ต่ำสุดที่ระดับ 31 บาท ด้วยมูลค่าการซื้อขาย 440.85 ล้านบาท

บริษัท หลักทรัพย์ทรีนีตี้ จำกัด ระบุในบทวิเคราะห์ (14 พ.ย.65) คาดการณ์แนวโน้มไตรมาส 4/65 จะเป็นไตรมาสที่ทำกำไร all time high อีกครั้ง จากยอดขาย iPhone 14 ที่เข้ามาเต็มไตรมาส และการขยายสาขาเพิ่มเติม 20% จากงวดเดียวกันของปีก่อน โดยมองว่า SSSG จะยังสามารถรักษาได้ในระดับ double digits
ดังนั้นยังคงประมาณการกำไรปกติปี 65 ที่ 3,141 ล้านบาท เพิ่มขึ้น 20.4% จากงวดเดียวกันของปีก่อน โดยกำไรงวด 9 เดือนปี 65 คิดเป็น 67.7% ของประมาณการ โดยยังคงแนะนํา “ซื้อ” ราคาเป้าหมายปี 66 ที่ 47 บาท